Die visie van die Nasionale Finansiëlehulpskema vir Studente (NSFAS) is om Suid-Afrika se ontwikkelingsdoelwitte wat nasionale en menslike hulpbronne betref, te help verwesenlik deur finansiële steun aan studente uit arm en werkersklashuise te bied en sodoende toegang tot, en sukses met, hoër en verdere onderwys en opleiding te bewerkstellig.
Die NSFAS se bestaansdoel is om finansiële steun te verskaf aan studente aan openbare kolleges vir tegniese en beroepsgerigte onderwys en opleiding (TVET-kolleges) en universiteite wat vir bystand in aanmerking kom.
Die NSFAS kies studente uit wat oorweeg kan word, wys lenings en beurse toe, en vorder terugbetalings op studentelenings in om die fondse aan te vul wat vir 'n volgende geslag studente beskikbaar sal wees.
Die NSFAS staan studente uit arm en werkersklashuise by om toegang tot, en sukses met, hoër onderwys en opleiding te bekom wat hulle andersins nie sou kon bekostig nie.
Klik op hierdie SKAKEL na die webwerf van Dissabiliteitseenheid. Hiermee die verskillende kategorieë: Dissability Unit.pdf
Wanneer u aansoek doen om finansiële hulp, moet u hierdie vorm NSFAS Disability Annexure A.pdf voltooi en dit op u profiel oplaai met al die ondersteunende dokumente.